जमीनी विवाद में युवक पर हमला
धोखाधड़ीकर जमीन हड़पने के मामले में आरोपियों द्वारा पीड़ित पक्ष के एक युवक पर जानलेवा हमला कर दिया। घायल युवक ने आरोपियों के खिलाफ मामला दर्ज करवाया है। थाना प्रभारी सज्जन सिंह नेहरा, प्रशिक्षु थाना प्रभारी सुरेन्द्र सिहं ने बताया कि कस्बा निवासी संजय सिंह पुत्र सरदार सिंह चौहान जयपुर से आई अपनी बहन को लेने बाइक से हाईवे पर जा रहा था। इसी दौरान खासपुर मोहल्ले से हाईवे के लिए जा रहे रोड पर गांव के ही सुधीर पुत्र लहरी यादव, शिशुपाल सिंह पुत्र बलबीर सिंह चौहान, गिर्राज यादव पुत्र छित्तर सिंह ने लाठी, फर्सी, सरिया एवं चाकू से संजय पर हमला कर दिया। इससे संजय घायल हो गया। सूचना पर पहुंचे परिजनों ने संजय को अस्पताल पहुंचाया। पुलिस ने आरोपियों की तलाश मे कई स्थानों पर छापे मारे लेकिन कोई सुराग नहीं लग पाया।
hin_Deva hin_Deva